La veïna de Llíria Pilar López Carrasco celebra el seu 100 aniversari
14 de agost de 2024

Pilar López Carrasco va celebrar el passat 9 d'agost el centenari del seu naixement. Amb motiu d'esta ocasió tan especial, l'alcalde Joanma Miguel i la regidora de Persones Majors, Reme Tordera, han visitat, en la residència Savia de la localitat on residix, a esta veïna de Llíria, nascuda en 1924, per a felicitar-la personalment.

El primer edil li ha fet entrega d'un detall commemoratiu, en nom de l'Ajuntament, pel seu centenari aniversari.

Pilar López ha sigut  protagonista d'este reconeixement que festeja el seu segle de vida, i que ha pogut viure amb emoció i alegria acompanyada per familiars, personal i companys de la residència.